Diari Oficial de la Generalitat Valenciana


Sumari del DOGV 5009, del 19-05-2005 (2005/4974)

Informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions «Addenda al gasoducte de gas natural a la Jana-Vinaròs-Benicarló, als termes municipals de la Jana, Traiguera i Sant Jordi, presentat per Gas Natural SDG, SA. Expedient número CBREDE/2005/2/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5009

Data del DOGV
:   19-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/4974


Data del document
:   14-04-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Sant Jordi
    * Jana, la
    * Traiguera
    * indústria energètica
    * proveïment energètic
    * empresa privada

Informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions «Addenda al gasoducte de gas natural a la Jana-Vinaròs-Benicarló, als termes municipals de la Jana, Traiguera i Sant Jordi, presentat per Gas Natural SDG, SA. Expedient número CBREDE/2005/2/12. [2005/F4974]
  
Als efectes previstos en el capítol V de la Llei 34/1998, de 7 d'octubre, del sector d'hidrocarburs, i en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública el projecte d'autorització administrativa següent.
  
Peticionari: Gas Natural SDG, SA., NIF: A-08015497, amb seu social al carrer de Joan d'Àustria, núm. 39 € 47, 08047 Barcelona.
  
Objecte de la petició: autorització administrativa, reconeixement d'utilitat pública i aprovació de l'execució del projecte d'instal·lacions «Addenda al gasoducte de gas natural a la Jana-Vinaròs-Benicarló, als termes municipals de la Jana, Traiguera i Sant Jordi.»
  
Característiques de les instal·lacions
  
Tipus de gas: gas natural en canalització soterrada.
  
A fi de respectar la zona d'afecció de la carretera N-232, definida pel Ministeri de Foment, s'han efectuat una sèrie de modificacions en el traçat original d'este gasoducte, i es resumixen de la forma següent:
  
Terme municipal de la Jana
  
Es modifica del vèrtex V-2 al V-6 (finques CS-LJ-6 a CS-LJ-18, del projecte original): sorgix una nova afecció amb una longitud de 563 metres (finques CS-LJ-1A a la CS-LJ-19A).
  
Es modifica del vèrtex V-21 al V-26 (finques CS-LJ-100 a CS-LJ-138 del projecte original): sorgix una nova afecció amb una longitud de 1.124 metres (finques CS-LJ-69A a la CS-LJ-114A).
  
Terme municipal de Traiguera
  
Es modifica del vèrtex V-37 al V-42 (finques CS-TR-33 a CS-TR-44 i PO del projecte original): sorgix una nova afecció al llarg de 550 metres (finques CS-TR-26A a la CS-TR-42A).
  
Es modifica del vèrtex V-51 al V-58 (finques CS-TR-76 a CS-TR-94 del projecte original): sorgix una nova afecció al llarg de 850 metres (finques CS-TR-69A a la CS-TR-81A).
  
Es modifica del vèrtex V-85 al V-87 al llarg de 292 metres.
  
Terme municipal de Sant Jordi
  
Es modifica del vèrtex V-87 al V-98 (finques CS-SJ-26 a CS-SJ-46 del projecte original): sorgix una nova afecció amb una longitud de 1.042 metres (finques CS-SJ-28A a la CS-SJ-48A).
  
Àrea d'autorització: l'autorització afecta els termes municipals de la Jana, Traiguera i Sant Jordi.
  
El projecte inclou plans parcel·laris i la relació concreta i individualitzada dels béns i dels drets afectats.
  
Les afeccions a finques particulars derivades de la construcció del projecte i les seues instal·lacions auxiliars són les mateixes que les que es van descriure per al projecte original.
  
El que es fa públic perquè se'n prenga coneixement i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, al carrer de Cavallers, 8, de Castelló (CP 12271), i presentar, en dos exemplars, en el dit centre les al·legacions que consideren oportunes en el termini de 20 dies a partir de l'endemà de la inserció d'este anunci.
  
S'adjunta la relació de béns i de drets afectats.